CELEX: 62008CO0535
Language: el
Date: 2009-03-26
Title: Διάταξη του Δικαστηρίου (έκτο τμήμα) της 26ης Μαρτίου  2009. # Maria Catena Rita Pignataro κατά Ufficio centrale circoscrizionale presso il Tribunale di Catania και λοιπών. # Αίτηση για την έκδοση προδικαστικής αποφάσεως: Tribunale amministrativo regionale per la Sicilia - Ιταλία. # Προϋποθέσεις εκλογιμότητας σε εκλογές διοικητικής περιφέρειας - Προϋπόθεση κατοικίας στην οικεία περιφέρεια - Άρθρα 17 ΕΚ και 18 ΕΚ - Θεμελιώδη δικαιώματα - Ζήτημα που δεν άπτεται του κοινοτικού δικαίου - Πρόδηλη έλλειψη αρμοδιότητας του Δικαστηρίου. # Υπόθεση C-535/08.

Διάταξη του Δικαστηρίου (έκτο τμήμα) της 26ης Μαρτίου 2009 – Pignataro κατά Ufficio centrale circoscrizionale presso il Tribunale
            di Catania κ.λπ.
      (Υπόθεση C‑535/08)
      «Προϋποθέσεις εκλογιμότητας σε εκλογές διοικητικής περιφέρειας – Προϋπόθεση κατοικίας στην οικεία περιφέρεια – Άρθρα 17 ΕΚ και 18 ΕΚ – Θεμελιώδη δικαιώματα – Ζήτημα που δεν άπτεται του κοινοτικού δικαίου – Πρόδηλη έλλειψη αρμοδιότητας του Δικαστηρίου»
      1.                     Ιθαγένεια της Ευρωπαϊκής Ένωσης – Διατάξεις της Συνθήκης – Καθ’ ύλην πεδίο εφαρμογής – Δεν εμπίπτουν στο πεδίο εφαρμογής οι
            καταστάσεις καθαρώς εσωτερικής φύσεως (Άρθρa 17 ΕΚ και 18 ΕΚ) (βλ. σκέψεις 14-18, διατακτ. 1) 
      2.                     Προδικαστικά ερωτήματα – Αρμοδιότητα του Δικαστηρίου – Όρια – Ερώτημα που υποβάλλεται στο πλαίσιο διαφοράς σχετικής με την
            εφαρμογή εθνικής νομοθεσίας που δεν εμπίπτει στο πεδίο εφαρμογής του κοινοτικού δικαίου – Δεν εμπίπτει στην αρμοδιότητα του
            Δικαστηρίου (Άρθρο 234 ΕΚ) (βλ. σκέψεις 22-24, διατακτ. 2)
      Αντικείμενο 
      
         
               Αίτηση εκδόσεως προδικαστικής αποφάσεως – Tribunale Amministrativo Regionale per la Sicilia – Ερμηνεία του άρθρου 6 ΕΕ, του
                  άρθρου 3 του πρώτου προσθέτου πρωτοκόλλου και του άρθρου 2 του τετάρτου προσθέτου πρωτοκόλλου της Ευρωπαϊκής Συμβάσεως των
                  Δικαιωμάτων του Ανθρώπου, καθώς και του άρθρου 25 του Διεθνούς Συμφώνου για τα ατομικά και πολιτικά δικαιώματα – Ερμηνεία
                  των άρθρων 17 ΕΚ και 18 ΕΚ – Συμβατό, με τις ανωτέρω διατάξεις, της νομοθεσίας ιταλικής περιφέρειας, η οποία εξαρτά το δικαίωμα
                  του εκλέγεσθαι των Ιταλών υπηκόων από προϋπόθεση κατοικίας στη συγκεκριμένη διοικητική περιφέρεια
               
            Διατακτικό 
      
         
                  1)
               
               
                  
               
               
                  	Τα άρθρα 17 ΕΚ και 18 ΕΚ δεν απαγορεύουν εθνική ρύθμιση η οποία, σε περίπτωση όπως η επίδικη στην κύρια δίκη, προβλέπει, μεταξύ
                     των προϋποθέσεων εκλογιμότητας σε περιφερειακά συμβούλια, την υποχρέωση του υποψηφίου να κατοικεί στην οικεία περιφέρεια κατά
                     τον χρόνο υποβολής της υποψηφιότητάς του.
                  
               
            
         
                  2)
               
               
                  
               
               
                  	Το Δικαστήριο των Ευρωπαϊκών Κοινοτήτων στερείται προδήλως αρμοδιότητας για να απαντήσει στο πρώτο ερώτημα που υπέβαλε το
                     Tribunale amministrativo regionale per la Sicilia.